Tartu Ülikooli klassikalise filoloogia osakonna õppejõudude, vilistlaste ja üliõpilaste teadustöö kajastamine.
#000000
Antiikfilosoofia töötuba 22. oktoobril 2021
#000001
Professor Janika Päll alustas töötuba oma ettekandega parallelismist, mida ta tutvustab nii:
#000003
Kõnelesin oma ettekandes sellest, kuidas mõjub struktuuriparallelism (reastatud vastanduste või samastamise kaudu) tähenduse loomisele, tuues näiteiks mõned Herakleitose ja Gorgiase ("Helena enkoomium" ning traktaat "Mitteolevast") fragmendid. Herakleitose tekstide esitamist rütmiproosana on rakendanud Miroslav Marcovich ja Sergei Mouraviev, Gorgiase "Helenat" olen kunagi ammu uurinud ise.
#000004
Tahtsin rõhutada, et eriti eelsokraatikute proosa puhul ei peaks struktuuriparallelismi pidama pelgalt dekoratiivseks elemendiks või arhailise ("välja arenemata") stiili tunnuseks, vaid vahendiks, mille abil luua tähendusi. Nii omandavad näiteks erinevates reastatud vastandipaarides samal poolel asuvad elemendid tänu sarnasele positsioonile ka sama (või analoogilise) tähenduse. Tõin näiteks Herakleitose fr. 50 (mille algust ei peeta ehtsaks, ent mis on struktuurilt väga sarnane teiste Herakleitose fragmentidega):
#000005